17મી વર્લ્ડ સંસ્કૃત કોન્ફરન્સમાં ભગવાન સ્વામીનારાયણના અક્ષર પુરુષોત્તમ દર્શનને વેદાંત પરંપરા તરીકે માન્યતા આપવામાં આવી હતી. આ પ્રસંગે વી. કુટુંબા શાસ્ત્રી (પ્રેસિડન્ટ-ઇન્ટરનેશનલ એસોસિયેશન ઓફ સંસ્કૃત સ્ટડીઝ, વર્લ્ડ સંસ્કૃત કોન્ફરન્સની ઓર્ગેનાઇઝિંગ કમિટીના વડા), સદ્ગુરુ પૂજ્ય ઈશ્વરચરણ સ્વામી, મહામહોપાધ્યાય ભદ્રેશદાસ સ્વામી, પ્રો. આકલુજકર (વર્લ્ડ સંસ્કૃત કોન્ફરન્સ સેક્રેટરિયેટના સભ્ય), પ્રો. જ્યોર્જ કારડોના (યુનિવર્સિટી ઓફ પેન્સિલવેનિયા) હાજર રહ્યા હતા. આ ઐતિહાસિક મહાસંમેલનના સાક્ષી બનવા માટે લગભગ 40 દેશોમાંથી 600થી વધુ પ્રખ્યાત સંસ્કૃત તજ્જ્ઞો અને શિક્ષણકારો ઉપસ્થિત રહ્યા હતા. સૌપ્રથમ વાર આ કોન્ફરન્સ કેનેડામાં યોજાઈ હતી.